als_Latn dik_Latn sag_Latn
26.03.2010, - E Premte
Mbështeten 10 institucione të arsimit të lartë nga programi TEMPUS
Ministria e Arsimit, Shkencës dhe Teknologjisë dhe WUS Austria në bashkëpunim me partnerët tjerë vendorë dhe evropianë, ka mbajtur sot Takimin Nismëtar dhe të Partnerëve për projektin: "Mbështetja dhe Zhvillimi i Strukturave për Sigurimin e Cilësisë në Institucionet Private të Arsimit të Lartë", të mbështetur përmes Programit TEMPUS, e të financuar nga Komisioni Evropian.
Qëllimi kryesor i projektit është të kontribuojë në themelimin, forcimin dhe sigurimit të cilësisë në 10 Institucione Private të Arsimit të Lartë të Kosovës. Ndërsa, qëllimi afatgjatë është: përmirësimi i cilësisë së këtyre institucioneve në bazë të Strategjisë mbi Arsimin e Lartë për periudhën 2005-2015, parimeve të Procesit të Bolonjës si dhe dokumenteve të tjera relevante.
Ministri i Arsimit, Enver Hoxhaj, tha se Republika e Kosovës gjatë viti 2008/09 ka bërë përpjekje maksimale që ta definojë shtetin tonë të ri si shtet në të cilin dija dhe kërkimi shkencor janë shtylla për zhvillim ekonomik, për modernizim social dhe për zhvillim kulturor.
"Jam shumë i nderuar që një prioritet që e kemi filluar në vitin 2008/09 dhe i cili ka qenë i përmbledhur me tri fjalë, cilësi, cilësi, dhe vetëm cilësi, kemi bërë që në kuadër të procesit të akreditimit, të vlerësimit të jashtëm, ta rregullojmë tregun e dijes në fushën e arsimit të lartë dhe sot të dallojmë shumë prej vendeve tjera të rajonit sa i takon asaj që institucionet tona publike dhe private të mund të maten dhe të krahasohen me ato, të cilat ekzistojnë në Bashkimin Evropian", tha ai.
Ministri Hoxhaj theksoi se për MASHT-in, sektori publik dhe sektori privat në Kosovë, janë të barabartë për nga roli, funksioni dhe qëllimet. "Por, përderisa sektori publik ekziston për shkak të domosdoshmërisë publike, sektori privat duhet të ekzistojë për shkak të cilësisë dhe të fleksibilitetit që ka ekonomia jonë e tregut".
"Një projekt, të cilin sot ne e promovojmë për herë të parë, e ka peshën e tij meqë juve të gjithëve që jeni të pranishëm ju mundëson që të zhvilloni struktura, të zhvilloni mekanizma që cilësia mos të jetë diçka që e kërkon vetëm ligji për arsimin e lartë, vetëm Ministria e Arsimit, vetëm qytetarët e Kosovës, por të jetë diçka çka ju ja vendosni si qëllim vetes për një ofrim të programeve studimore, të cilat realisht mund të maten dhe të krahasohen me ato që i kem në BE", theksoi ministri Hoxhaj.
But Dedaj, përfaqësues i Wus Austrias theksoi se duke iu përgjigjur përkushtimit që ka pasur MASHT-i në këtë drejtim, "ju kemi veshur punës që së bashku me Universitetin e Strasburgut ta zhvillojmë këtë projekt, i cili do t'i kontribuojë zhvillimit të cilësisë në IPAL të Kosovës".
Përfaqësuesja e Komisionit Europian në Kosovë, Sophie Beamount tha se ky projekt, do t'i ndihmojë drejtpërdrejtë studentëve, por edhe ekonomisë së Kosovës. "E rëndësishmja e këtij projekti është që ofertat që ofrohen nga programet e TEMPUS-it, të kenë rezultate në plotësimin e kërkesave të studentëve, e që ndër të tjera është sigurimi i cilësisë", tha ajo.
Ndërsa, përfaqësuesi i Universitetit të Salsburgut, Peter Eckl theksoi se programet e TEMPUS-it, duhet të gjejnë realizim edhe në Kosovë, mirëpo edhe nëse kjo do të jetë në një tempo të ngadalshëm, institucionet e larta profesionale arsimore, fillimisht duhet t'i informojnë ata rreth këtyre programeve në mënyrë që qasja e studentëve drejt këtyre programeve të jetë më e lehtë.
Përfaqësuesit e Institucioneve Private të Arsimit të Lartë e vlerësuan mundësinë që po iu jepet me këtë projekt, në mënyrë që ato të ngritin edhe më tej cilësinë dhe të jenë në shërbim sa më të mirë të studentëve.
Përfitues të projektit janë 10 Institucione Private të Arsimit të Lartë të Republikës së Kosovës. Projekti implementohet me ekspertizën e ofruar nga tri universitete të njohura evropiane në lëmin e sigurimit të cilësisë: Universiteti i Salzburgut, University College Cork, Irland dhe Universiteti POLITEHNICA në Bukuresht, WUS Austria's, dhe në mbështetje strategjike të Ministrisë së Arsimit, Shkencës dhe Teknologjisë së Republikës së Kosovës dhe Agjencionit Kosovar për Akreditim.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn